13. septembris

13. septembris ir gada 256. diena pēc Gregora kalendāra (257. garajā gadā). Līdz gada beigām ir atlikušas 109 dienas.

Vārda dienas 
Iza, Izabella

Notikumi 
 1125. gads — par Vācijas karali kronēts Lotārs III Zuplinburgs.
 1502. gads — kauja pie Smoļinas: Livonijas Konfederācija sakāva krievu karaspēku.
 1779. gads — Amerikas Neatkarības karā seneku cilts indiāņi Ņujorkas štatā sakāva leitnanta Tomasa Boida vadīto neatkarības atbalstītāju vienību.
 1791. gads — Francijas karalis Luijs XVI parakstīja jauno konstitūciju.
 1815. gads — Portadžē Desiuksā Misūri noslēgts miera līgums starp Savienotajām Valstīm un draudzīgi noskaņoto sauku cilts daļu.
 1865. gads — Smita fortā Indiāņu teritorijā noslēgts līgums starp Savienoto Valstu prezidenta pārstāvjiem un čiroku, krīku, čoktavu, čikasavu, osedžu, seminolu, seneku, šaunu un kvapo ciltīm.
 1877. gads — Krīkas Kanjona kauja: Nezpersu karā Montānā nezpersu indiāņi atvairīja pulkveža Samuēla Sturdža vadīto ASV kavalērijas uzbrukumu.
 1878. gads — Tītaru Krīkas kauja: Ziemeļu šeijenu izceļošanas laikā šeijenu indiāņi pie Simaronas upes Kanzasā atvairīja vairāku simtu zaldātu un brīvprātīgo lielas vienības uzbrukumu.
 1923. gads — Spānijā notika militārs valsts apvērsums; Migels Primo de Rivera nodibināja autoritāro režīmu.
 1959. gads — Mēnesī ietriecās pirmais cilvēka veidotais objekts Luna-2.
 1968. gads — Albānija izstājās no Varšavas līguma.
 1979. gads — Dienvidāfrikas Republika piešķīra neatkarību Vendai (nav atzīta ārpus Dienvidāfrikas).
 1993. gads — Palestīnas Atbrīvošanas organizācijas vadītājs Jāsirs Arafāts un Izraēlas premjerministrs Ichaks Rabins spieda viens otram roku Vašingtonā pēc miera līguma parakstīšanas.
 1994. gads — Ulysses zonde pārlidoja Saules dienvidpolu.

Dzimuši 
 1583. gads — Džirolamo Freskobaldi (Girolamo Frescobaldi), itāļu komponists (miris 1643. gadā)
 1819. gads — Klāra Šūmane (Clara Schumann), vācu pianiste un komponiste (mirusi 1896. gadā)
 1830. gads — Marija fon Ebnere-Ešenbaha (Marie von Ebner-Eschenbach), austriešu rakstniece (mirusi 1916. gadā)
 1860. gads — Džons Peršings (John J. Pershing), amerikāņu karavīrs (miris 1948. gadā)
 1866. gads — Ūle Estmo (Ole Østmo), norvēģu sporta šāvējs (miris 1923. gadā)
 1874. gads — Arnolds Šēnbergs (Arnold Schoenberg), Austrijā dzimis ASV komponists (miris 1951. gadā)
 1875. gads — Vilhelms Ķuze, latviešu uzņēmējs (miris 1941. gadā)
 1880. gads — Marsels van Krombrigs (Marcel Van Crombrugge), beļģu airētājs (miris 1940. gadā)
 1894. gads — Ernests Blanks, latviešu publicists, rakstnieks un vēsturnieks (miris 1972. gadā)
 1916. gads — Roalds Dāls (Roald Dahl), britu rakstnieks (miris 1990. gadā)
 1924. gads — Moriss Žārs (Maurice Jarre), franču komponists (miris 2009. gadā)
 1939. gads — Guntis Ulmanis, Latvijas prezidents
 1941. gads — Ahmets Nedždets Sezers (Ahmet Necdet Sezer), Turcijas prezidents
 1971. gads — Gorans Ivaniševičs (Goran Ivanišević), horvātu tenisists
 1973. gads — Fabio Kannavaro (Fabio Cannavaro), Itālijas futbolists
 1976. gads — Elvis Mihaiļenko, latviešu bokseris
 1982. gads — Toms Bluks, latviešu hokejists
 1986. gads — Kamui Kobajaši (小林可夢偉), japāņu autosportists
 1996. gads — Playboi Carti, ASV reperis un dziedātājs

Miruši 
 81. gads — Tits (Titus), Romas imperators (dzimis 39. gadā)
 1592. gads — Mišels de Monteņs (Michel de Montaigne), franču esejists (dzimis 1533. gadā)
 1705. gads — Imre Tekeli (Thököly Imre), ungāru politiķis (dzimis 1657. gadā)
 1846. gads — Johans Frīdrihs fon Reke (Johann Friedrich von Recke), vācbaltiešu valsts ierēdnis, vēsturnieks un kolekcionārs (dzimis 1764. gadā)
 1872. gads — Ludvigs Feierbahs (Ludwig von Feuerbach), vācu filozofs un antropologs (dzimis 1804. gadā)
 1931. gads — Lili Elbe (Lili Elbe), dāņu transdzimuma sieviete (dzimusi 1882. gadā)
 1937. gads — Deivids Robertsons (David Robertson), skotu golferis un regbists (dzimis 1869. gadā)
 1995. gads — Edgars Liepiņš, latviešu aktieris un dziedātājs (dzimis 1929. gadā)
 1996. gads — Tupaks Šakurs (Tupac Shakur), ASV reperis un aktieris (dzimis 1971. gadā)
 2000. gads — Jānis Gilis, Latvijas futbola treneris (dzimis 1943. gadā)
 2022. gads — Žans Liks Godārs (Jean-Luc Godard), franču/šveiciešu kino kritiķis, režisors un scenārists (dzimis 1930. gadā)

Svētku un piemiņas dienas 
 Programmētāju diena (īsajos gados)

Septembris